2022.1.12.
HU
Az Európai Unió Hivatalos Lapja
C 15/241 2021. május 18., kedd
D. mivel a kérelem az EGAA-rendelet 4. cikkének (2) bekezdésében foglalt beavatkozási kritériumokon alapul, amelyek lehetővé teszik, hogy kivételes körülmények között, különösen a kkv-kat érintő kollektív kérelmek esetében a kérelem akkor is elfogadhatónak tekinthető, ha az említett rendelet 4. cikkének (1) bekezdésében meghatározott kritériumok nem teljesülnek maradéktalanul, amennyiben az elbocsátások súlyos hatást gyakorolnak a foglalkoztatásra és a helyi, regionális vagy nemzeti gazdaságra; E. mivel az elbocsátásokhoz és a tevékenység beszüntetéséhez vezető események 2020 elején váratlanul következtek be a Covid19-világjárvány globális terjedése és az ahhoz kapcsolódó gazdasági válság miatt, amely különösen súlyosan érintette az idegenforgalmi ágazatot, a nemzetközi mozgás hirtelen korlátozásával, ami a nemzetközi utazás és turizmus erőteljes és előre nem látható csökkenését eredményezte; F. mivel a Covid19-világjárvány és az azt követő globális gazdasági válság hatalmas megrázkódtatást okozott az észt gazdaságnak, különösen az idegenforgalmi ágazatnak, mivel a válság előtt Észtország idegenforgalmi kiadásainak 90 %-át a nemzetközi turizmus generálta, míg az OECD-országok részaránya 25 % körül mozgott; G. mivel 2019-ben az észt turizmusból származó bevétel 2,1 milliárdos új rekordot ért el, és az idegenforgalom jelentős ágazatnak számított Észtország versenyképessége szempontjából, és jelentős beruházásokra került sor a továbbfejlesztése érdekében; H. mivel az idegenforgalmi ágazatot a kkv-k uralják, amelyeknek alacsonyabb a válságokkal szembeni ellenálló képessége, mint a nagyobb vállalatoké, és a kkv-k Észtországban a teljes munkaerő 79,2 %-át foglalkoztatják; I. mivel az Európai Globalizációs Alkalmazkodási Alap a munkavállalóknak nyújtott támogatás révén segítheti a fenntarthatóbb turizmusra való átállást, és ezáltal lehetővé teheti Európa számára természeti és kulturális örökségének és erőforrásainak megőrzését és népszerűsítését, miközben új lehetőségeket kínál a munkahelyteremtésre és innovatív vállalkozások létrehozására; J. mivel a Bizottság kijelentette, hogy a Covid19-járvány okozta egészségügyi válság gazdasági válsághoz vezetett, helyreállítási tervet dolgozott ki, és hangsúlyozta az EGAA mint vészhelyzeti eszköz (6) szerepét, amely segíti a munkájukat a globális gazdasági válság miatt elvesztőket; K. mivel Észtországban a foglalkoztatás csökkentett munkaidős rendszereken és a SURE eszközön keresztül történő fenntartását célzó nemzeti és európai támogatást egyaránt felhasználták a Covid19-világjárvány és a kapcsolódó munkaerő-piaci válság hatásainak enyhítésére; L. mivel ez az EGAA első igénybevétele a Covid19-válság miatt, miután az Európai Globalizációs Alkalmazkodási Alap igénybevételéről szóló európai parlamenti és tanácsi határozatra irányuló javaslatról (EGF/2020/000 TA 2020 – Technikai segítségnyújtás a Bizottság kezdeményezésére) szóló, 2020. június 18-i európai parlamenti állásfoglalásba (7) belefoglalták, hogy az EGAA igénybe vehető a Covid19 okozta globális válsággal összefüggésben tartósan elbocsátott munkavállalók és önálló vállalkozók támogatására az 1309/2013/EU rendelet módosítása nélkül; 1. egyetért a Bizottsággal abban, hogy az EGAA-rendelet 4. cikkének (2) bekezdésében meghatározott feltételek teljesülnek, és hogy ezért Észtország jogosult az említett rendelet értelmében nyújtandó 4 474 480 EUR összegű pénzügyi hozzájárulásra, amely a 7 457 468 EUR-t kitevő összes kiadás 60 %-a, amely a személyre szabott szolgáltatásokra fordított 7 452 468 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 5 000 EUR összegű kiadásokat foglalja magában; 2. megállapítja, hogy az észt hatóságok 2020. november 12-én nyújtották be a kérelmet, és hogy annak értékelését a Bizottság – a kiegészítő információk Észtország általi benyújtását követően – 2021. március 31-én fejezte be, majd erről ugyanazon a napon értesítette a Parlamentet; 3. megjegyzi, hogy mivel a kérelem összesen 10 080 személyre, azaz 1 715 tevékenységét megszüntető önálló vállalkozóra, valamint az észt idegenforgalmi ágazattól elbocsátott 8 365 munkavállalóra vonatkozik; sajnálja, hogy Észtország előrejelzése szerint az összes támogatható kedvezményezettből csak 5 060 fog részt venni az intézkedésekben (célzott kedvezményezettek);
(6) (7)
COM(2020)0442.
Elfogadott szövegek, P9_TA(2020)0141.